"3.3: MEDUMOPUO MAIKAELELO • O dirisa kitso ya medumopuo go peleta mafoko ka nepagalo le go feleletsa piletso. • Lemoga ditlhaka tse di sa utlwaleng/dumisiwang mo mafokong ke gore: u wa bobedi mo go thuu, ‘maaka’ a wa bobedi ga a utlwale TIRISO • Dira se ka beke 6 kgotsa 7, ka nako ya thuto ya Mokwalo ka Mosupologo. TIRWANA • Bolelela barutwana go bula letlhare le le phepa mme ba kwale setlhogo: Mopeleto le Piletso • Morago bontsha barutwana go mena letlhare mo dibukeng tsa bona ka halofo mme ba kwale dinomoro go simolola ka 1–5 mo mothalong o o ka fa molemeng, mme 6–10 mo bogareng ba letlhare. • Tlhalosetsa barutwana gore o tlile go bitsa nomoro, e latelwe ke modumo kgotsa lefoko. Ba tshwanetse go kwala modumo kgotsa lefoko fa thoko ga nomoro e e nepagetseng. • Fa barutwana ba sa itse go kwala modumo kgotsa lefoko, ba tshwanetse go thala mothalo o monnye fa thoko ga nomoro • Katisa barutwana go nna ka tidimalo ka nako ya diteko mme ba seka ba lebelela tiro ya ba bangwe. • Rulaganya lenaane la mafoko a le 10 go a bitsa. Netefatsa gore o akaretsa mafoko a a latelang: thuu!, maaka, mooki, tiile. • Go tsweng foo, ba biletse dipolelo tse pedi tsa piletso, o dirisa medumo le mafoko a barutwana ba a rutilweng. • Kwa bofelong ba teko, phutha dibuka tsa barutwana mme o tshwaye teko. • Tlhatlhoba morutwana mongwe le mongwe o dirisa ruburiki e e fa tlase. MAEMO 1 MAEMO 1 MAEMO 1 MAEMO 1 RUBURIKI SELEKANYO 1-2 SELEKANYO 3-4 SELEKANYO 5-6 SELEKANYO 7 MADUO 1-5 MADUO 6-10 MADUO 11-15 MADUO 16-20 Morutwana o Morutwana o Morutwana o Morutwana o tshwere medumo tshwere medumo tshwere medumo tshwere medumo le mafoko a a leng le mafoko a a leng le mafoko a a leng le mafoko a a leng magareng ga 1-5 ka magareng ga 6-10 magareng ga 11-15 magareng ga 16-20 nepagalo. ka nepagalo. ka nepagalo. ka nepagalo. 3.4: PUISO MAIKAELELO • O buisetsa kwa godimo go tswa mo bukeng ka bokgoni jwa gagwe jwa go buisa. • O dirisa mafoko a pono, medumopuo, ditiragalo le thulaganyo ya go sekaseka dikgono tsa go dumisa mafoko. TIRISO • Se se ka diriwa nako nngwe le nngwe go simolola ka beke 6 go ya go beke 8 • Dira se ka nako ya puisokaelo ka ditlhopha TIRWANA • Ka nako ya puisokaelo ka ditlhopha, bitsa morutwana mongwe le mongwe wa setlhopha go tla go go buisetsa ka nosi. • Kopa morutwana go buisetsa kwa godimo go tswa mo setlhangweng sa bokgoni jwa bona jwa go buisa. Netefatsa gore setlhangwa se akaretsa mafoko a a dumisegang. • Tlhatlhoba morutwana mongwe le mongwe o dirisa ruburiki e e fa tlase. Mophato 2 • Kgweditharo 3 • Puo ya Gae Setswana 36"